Tiktiwin i d-tewwi tedbelt n ukabar ɣer taggara n ṭrad agreɣlan wis sin am tbadut i as-fkan i tɣelnawit tazzayrit ibedden ɣef sin kan n yisulas « Lezzayer; d taɛrabt d tineslemt » ula d asuter-nni n timunent n Lezzayer yettwakkes, uɣalen suturen timanit tamatut n Lezzayer. Ay-agi yegla-d s tezɣent akked beṭṭu gar yiɛgalen n ukabar acku banen-d sin n yidisan yemgaraden: Llan Imeṣliyen ; wid yeddan d Meṣṣali. Ma d idis wis sin fɣen afus i Meṣṣali, rran ad ɛeddin ɣer umennuɣ aserdasi d uheggi i tegrawla mgal Fransa.